'बहाव' चैत २४ मा
अभिनेत्री सुरक्षा पन्त र कमलमणि नेपालको अभिनय रहेको नयाँ फिल्म 'बहाव' आगामी चैत २४ मा प्रदर्शनमा आउने भएको छ । स्वर्णिम इन्टरटेनमेन्ट र योङ स्टार सिनेमाको प्रस्तुति रहेको फिल्मको फस्टलुक तस्बिर सार्वजनिक गर्दै प्रदर्शन मिति सार्वजनिक गरिएको हो ।
काठमाडौँ — अभिनेत्री सुरक्षा पन्त र कमलमणि नेपालको अभिनय रहेको नयाँ फिल्म 'बहाव' आगामी चैत २४ मा प्रदर्शनमा आउने भएको छ । स्वर्णिम इन्टरटेनमेन्ट र योङ स्टार सिनेमाको प्रस्तुति रहेको फिल्मको फस्टलुक तस्बिर सार्वजनिक गर्दै प्रदर्शन मिति सार्वजनिक गरिएको हो ।प्रमोद कँडेलको लेखन र निर्देशित फिल्ममा जिज्ञासा, विचार अनि यथार्थका विषयवस्तु समेटिएको निर्माण टिम बताउँछन् । फिल्मका निर्माता श्रीधर पौडेल हुन् । यसअघि उनले 'गोपी' निर्माण गरेका थिए । फिल्ममा सुरक्षा र कमलमणिसँगै अफरान अली, सूर्य शर्मा भट्ट, ईश्वरी सिंह, हीरालाल कँडेल र पवन श्रेष्ठको अभिनय छ ।सुजन बडालको सम्पादन, वसन्त सापकोटा, सुशान्त गौतम र रिकेश गुरुङको संगीत रहेको फिल्ममा सज्जा चौलागाईंको स्वर, अनन्त घिमिरेको कलर करेक्सन, मुकेश शाहको साउण्ड डिजाइन र मिक्सिङ अनि कार्तिकेय स्मिता कर्नाटकको छायांकन छ । फिल्मलाई आरआर फिल्मस्ले वितरण गर्दैछ ।